કોઇપણ કલા, સર્જન, કે કૌશલ્ય માં નિપુણતા મેળવવી એ કોઈ થોડા નસીબદાર લોકોના વિશેષ અધિકારની બાબત નથી પરંતુ એ તો દરેક વ્યક્તિનો જન્મસિદ્ધ અધિકાર છે. કોઈ સાધારણ બની રહેવામાં બિલકુલ મજા નથી. નિપુણતા કે સાધારણતા હાંસલ કરવામાં આપણે જો કે એક સરખો જ સમય પસાર કરતા હોઈએ છીએ, ફક્ત એક નાના તફાવત સાથે. એક નિપુણ વ્યક્તિ તેનો બધો જ સમય તે એક વસ્તુ પાછળ ખર્ચી નાંખતો હોય છે જે તેના માટે મહત્વની હોય છે, જયારે એક સાધારણ વ્યક્તિ પોતાનો બધો જ સમય એ બધી બાબતો માટે ખર્ચી નાખે છે જે તેના માટે બિલકુલ કોઈ મહત્વની નથી. બન્ને પાસે દિવસના ચોવીસ કલાક જ હોય છે.